kombinácia liekov
Dobrý deň, je bezpečné súbežne užívať Humiru a antibiotikum Medofloxine alebo Metoject a Medofloxine? Ďakujem
Dobrý deň,
ďakujeme za Vašu otázku.
Pri súčasnej kombinácii lieku Metoject a Medofloxin je riziko zvýšeného účinku a toxicity metotrexátu (Metoject) v dôsledku zníženej renálnej exkrécie pri jeho súčasnom podávaní s ofloxacínom (Medofloxin). Kombinácia je na zváženie predpisujúcim lekárom.
Medzi liekom Humira a Medofloxin nebola pozorovaná interakcia. Vzhľadom však na to, že biologické lieky sú neustále predmetom ďalšieho monitorovania, prípadné interakcie nemuseli byť zachytené.
Pokiaľ Vám lieky predpísal jeden lekár, je si týchto skutočností vedomý a prispôsobil im dávkovanie, v takom prípade je potrebné riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková